Projektas

LIETUVOS RESPUBLIKOS

KONSTITUCINIO TEISMO

ĮSTATYMO NR. I-67 48 STRAIPSNIO PAKEITIMO
ĮSTATYMAS

2025 m.	d. Nr.

Vilnius

1 straipsnis. 48 straipsnio pakeitimas

Pakeisti 48 straipsnio 1 dalį ir ją išdėstyti taip:

„Konstitucinio Teismo teisėjas nusišalina ar gali būti nušalintas nuo bylos nagrinėjimo, jeigu:

1) jis yra dalyvaujančių byloje asmenų giminaitis, kai svarstomi paklausimai personaliniais klausimais;

2) jis yra viešai pareiškęs, kaip turi būti išspręsta Teisme nagrinėjama byla;

3) jis yra pats arba kartu su Seimo narių grupe rengęs ir (arba) teikęs Seimui svarstyti ir (arba) balsavęs dėl teisės akto, kurio atitiktis Konstitucijai ar įstatymui yra tiriama byloje, projekto arba pats išleidęs teisės aktą, kurio atitiktis Konstitucijai ar įstatymui yra tiriama byloje;

4) jis su dalyvaujančiais byloje asmenimis priklausė tai pačiai politinei organizacijai, frakcijai ir (ar) buvo su jais susijęs politinio (asmeninio) pasitikėjimo ryšiais. Šis Konstitucinio Teismo teisėjo nušalinimo ar nusišalinimo nuo bylos nagrinėjimo pagrindas taikomas vienerius metus po to, kai asmuo nustojo eiti valstybės politiko ar politinio (asmeninio) pasitikėjimo valstybės tarnautojo pareigas.

5) yra kitų aplinkybių, keliančių pagrįstų abejonių teisėjo nešališkumu.“

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo nariai